wickkiey/tamil-wikipedia-chunked huggingface dataset:
# ஓணத்தள்ளு

## போர்ச் சடங்கு

இந்த பாரம்பரியம் நிகழ்வானது வேட்டக்கருமன் தேவசவம் கோயில் வளாகத்தில் நாயர் சமூகத்தைச் சேர்ந்த ஆடவர்களால் நிகழ்த்தப்படும். இது போர்க்குணமிக்க நிகழ்ச்சிகளை உள்ளடக்கியது. இந்த நிகழ்வின் முக்கிய அங்கமாக ஆடவர் இணைவதும், சமூகத்தில் உள்ள மூத்தவர்களின் வழிகாட்டுதல் மற்றும் மேற்பார்வையின் கீழ், கைகலப்பு, போர் முழக்கம், போர் போன்ற செயல்கள் போன்றவற்றைக் கொண்டது. இது சம்பந்தப்பட்ட ஆடவர்களால் ஒரு வழிவாடுவாகக் காணப்படுகிறது. மேலும் இது ஓணத்தின் அவிட்டம் நட்சத்திரத்தின் போது மிகவும் மதிக்கப்படும் மற்றும் கலந்து கொள்ளும் திருவிழாவாகும்.
# அர்தசிர் புர்சோஜி தாராபூர்

**லெப்டிணன்ட் கர்னல் அர்தசிர் புர்சோஜி தாராபூர்** (*Lieutenant Colonel Ardeshir Burzorji Tarapore*), பரம் வீர் சக்கரம் (19 ஆகஸ்டு 1923 – 16 செப்டம்பர் 1965), இந்திய இராணுவ அதிகாரியும், 1965 இந்திய-பாக்கித்தான் போரில் சவிந்தா சண்டையில், பாக்கித்தானியப் படைகளுக்கு எதிராகப் போராடி, வீர தீர செயல்கள் செய்து வீரமரமரணமடைந்தார். இந்தியக் குடியரசுத் தலைவரால் 1967-இல் இவரது இறப்பிற்குப் பிறகு இராணுவத்தின் உயரிய பரம் வீர் சக்கரம் விருது வழங்கி மரியாதை செய்யப்பட்டார்.  
புனேவில் படித்த இவர், ஐதராபாத் இராச்சியத்தில் 1942-இல் குதிரைப்படை அதிகாரியாக சேர்ந்தார். மேலும் இவர் இரண்டாம் உலகப் போரின் போது மத்திய கிழக்கில் போர் புரிந்தார். இந்திய விடுதலைக்குப் பிறகு 1951-இல் ஐதராபாத் இராச்சியம் இந்தியாவுடன் இணைக்கப்பட்ட பின்னர், இவர் இந்திய இராணுவத்தின் தரைப்படையில், புனே டாங்குப்படை ரெஜிமெண்டின், 17-வது பட்டாலியன் அதிகாரியானார்.  
1965 இந்திய-பாக்கித்தான் போரின் போது இவரது தலைமையிலான படைப்பிரிவினர் சியால்கோட் பகுதியில் நடைபெற்ற சண்டையில் 60 பாக்கித்தானிய டாங்குகளை வீழ்த்தியது. போரின் போது இவர் வீரமரணமடைந்தார்.
# மாதுளஞ்சாறு

**மாதுளை சாறு** (*Pomegranate juice*) மாதுளம் பழத்திலிருந்து தயாரிக்கப்படுகிறது. இது சமையலில் சாறாகவும், செறிவேற்றப்பட்ட சாறாகவும் பயன்படுத்தப்படுகிறது.
# மாதுளஞ்சாறு

## சாதக பாதகங்கள்

மாதுளை சாறு குடிப்பதன் மூலம் பெறக்கூடிய சுகாதார நன்மைகள் குறித்து பல்வேறு ஆய்வுகள் நடத்தப்பட்டுள்ளன. ஆனால் இரத்த அழுத்த மேலாண்மை, புற்றுநோய் சிகிச்சை, குளுக்கோஸ் மற்றும் கணையநீர் மேலாண்மை, இதய நோய் உள்ளிட்ட முக்கிய நோய்களுக்கு எதிராகப் பயன்பாடு குறித்து உறுதியான ஆதாரங்கள் எதுவுமில்லை. மாதுளைச் சாற்றின் நன்மையானது இயற்கையாகப் பெறப்படும் கலோரியினைச் மட்படுத்தும்வரை உள்ளடக்கியதாகும்.
# மாதுளஞ்சாறு

## சாதக பாதகங்கள்

### சந்தைப்படுத்தல்

பொதுமக்களிடம், மாதுளை சாறு அருந்துவதால் ஏற்படும் உடல் ஆரோக்கியம் சார்ந்த பயன்கள் குறித்து மாதுளை சாறு உற்பத்தியாளரான போம் வொண்டர்ஃபுல் நிறுவனத்தினர் கூறி, மாதுளை சாறு அருந்துவதை ஊக்குவித்தது வருகின்றனர். ஆனால் 2010 செப்டம்பர் 2010 நிலவரப்படி, கூட்டாட்சி வர்த்தக ஆணையத்தால் (FTC) இந்நிறுவனத்தினர் தவறான விளம்பர புகாருக்கு உட்பட்டனர். மே 2012இல், விசாரணை ஒன்றில் நிர்வாக சட்ட நீதிபதி FTCஇன் புகாரில் சில தவறான விளம்பர குற்றச்சாட்டுகளை நிறுத்திவைத்தனர். அமெரிக்க மாவட்ட நீதிமன்றத்தில் போம் வொண்டர்ஃபுலின் நடவடிக்கை மே 23, 2012 முதல் நிலுவையில் உள்ளது.
# மாதுளஞ்சாறு

## மாதுளை வெல்லப்பாகு

மாதுளை வெல்லப்பாகு என்பது மாதுளை சாற்றிலிருந்து தயாரிக்கப்படும் பழபாகு ஆகும். இது கரும்பிலிருந்து பெறப்பட்ட வெல்லப்பாகு அல்ல. இது, பழச்சாற்றில் நீர்குறைப்பு செய்து திடமாக்கி ஆவியாதல் மூலம் பெறப்படும் பாகுபோன்ற திரவமாகும். இது ஈரானிய உணவான ஃபெசென்ஜன், துருக்கிய உணவான டொல்மா மற்றும் பல்வேறு பழக்கலவையான கோபன் பழக்கலவையில் பயன்படுகிறது. இது என்று (*ராப் ஏனர்*) பாரசீகத்திலும், (டிபிஸ் ரும்மன்) என்று அரபிலும், *நர் எகிசிசி என்று* துருக்கிலும், நர்செரப் என்று அசர்பாய்ஜானியிலும் அழைக்கப்படுகிறது.
# மேஜர் சைத்தான் சிங்

**மேஜர் சைத்தான் சிங்** ( **Major Shaitan Singh Bhati**), PVC (1 டிசம்பர் 1924 – 18 நவம்பர் 1962) இந்திய இராணுவத்தின் மிக உயரிய பரம் வீர் சக்கரம் விருதைப் பெற்ற இந்திய இராணுவ அதிகாரி ஆவார். இவர் கல்லூரிப் படிப்பை முடித்த பிறகு ஜோத்பூர் இராச்சியப் படையில் இராணுவ அதிகாரியாக சேர்ந்தார். 1947-இல் இந்திய விடுதலைக்குப் பிறகு, இவர் குமாவுன் ரெஜிமெண்டில் படை அதிகாரியாக சேர்ந்தார். இவர் நாகா இனக் குழு சண்டை நிறுத்தப் போர் மற்றும் 1961 கோவா முற்றுகையில் கலந்து கொண்டவர்.  
1962 இந்திய சீனப் போரின் போது கிழக்கு லடாக்கில் ரெசாங் லா கணவாயை காக்கும் படைப்பிரிவின் அதிகாரியாக இருந்தார். 18 நவம்பர் 1962 அன்று, சீனாவின் பெரும் படைகளை எதிர்த்துப் போராட தனது வீரர்களுக்கு ஊக்கம் கொடுத்துக் கொண்டே போராடினார். உடல் முழுவதும் குண்டுக் காயங்களுடன் சைதான் சிங் வீர மரணமடைந்தார். இவரது மறைவிற்குப் பின் இந்தியக் குடியரசுத் தலைவர் 18 நவம்பர் 1962 அன்று இவரது சேவையைப் பாராட்டி பரம் வீர் சக்கரம் விருது வழங்கினார்.
# சிபிலி நோமானி

உருது Masters English masters அரபு மொழி Masters Persian masters German masters Turkish Masters
| influences = சா வலியுல்லா, சையது அகமது கான், தமஸ் அர்னால்டு இவரது தம்பிகள் கல்விக்காக இங்கிலாந்தின் இலண்டனுக்குச் சென்று பின்னர் சட்டத்தரணிகளாகத் திரும்பி, அலகாபாத் உயர்நீதிமன்றத்தில் பணியாற்றினர். இவர் ஒரு பாரம்பரிய இசுலாமிய கல்வியைப் பெற்றார். இவர் 'நோமானி' குடும்பத்தைச் சேர்ந்தவர். இவர்கள் அப்போதைய பிரித்தானிய இந்தியாவின் ஐக்கிய மாகாணங்களில் உள்ள ஆசம்கர் மாவட்டத்தைச் சேர்ந்த இமாம் அபு அனிபா நோமானி பின் சபித்திலிருந்து வந்தவர்கள். இப்போது நவீன இந்தியாவில் உத்தரப்பிரதேசம் என்று அறியப்படுகிறது. ஒரு பகுத்தறிவு அறிஞரான மௌலானா முகம்மது பாரூக் சிராயகோட்டி என்பவர் இவரது ஆரம்பகால ஆசிரியராவார் . இவர் ஹஜ் புனித பயணம் மேற்கொள்ள மக்காவுக்குச் சென்றார். அங்கு இவர் இசுலாமிய இறையியல், வரலாறு, தத்துவம், சுபி ஆகியவற்றில் தனது படிப்பை அரேபியாவில் உள்ள பல்வேறு அறிஞர்களிடமிருந்து மேற்கொள்வதற்காக தனது நேரத்தை செலவிட்டார். இவரது சிறு வயதில் இந்த இரண்டு எதிர் தாக்கங்கள் காரணமாக, "சிப்லி, அலிகாரால் ஈர்க்கப்படுவதற்கும், விரட்டப்படுவதற்கும் காரணங்கள் இருந்தன."
# சிபிலி நோமானி

## மத்திய கிழக்கில்

இவர் மத்திய கிழக்கில் இருந்து இந்தியா திரும்பியபோது, அலிகார் முஸ்லீம் பல்கலைக்கழகத்தை நிறுவிய சையத் அகமது கானை (1817-1898) சந்தித்தார். 1882 பிப்ரவரி 1 ஆம் தேதி நோமானி பல்கலைக்கழகத்தில் கற்பித்தல் பதவியில் சேர்ந்தார். இவர் பதினாறு ஆண்டுகளாக அலிகாரில் பாரசீகமும், அரபு மொழிகளையும் கற்பித்தார், அங்கு இவர் தாமஸ் அர்னால்டு போன்ற பிற பிரித்தானிய அறிஞர்களைச் சந்தித்தார். அவர்களிடமிருந்து நவீன மேற்கத்திய மேற்கத்திய கருத்துக்களையும் எண்ணங்களையும் கற்றுக்கொண்டார். இவர் 1892 இல் தாமஸ் அர்னால்டுடன் சிரியா, எகிப்து, துருக்கி, மத்திய கிழக்கின் பிற நாடுகளுக்குச் சென்று அவர்களின் சமூகங்களின் நேரடி மற்றும் நடைமுறை அனுபவங்களைப் பெற்றார். கெய்ரோவில், பிரபல இசுலாமிய அறிஞர் ஷேக் முகம்மது அப்துவை (1849-1905) சந்தித்தார்.
# சிண்டா பள்ளத்தாக்கு

**சிண்டா பள்ளத்தாக்கு** (Chinta Valley) என்பது படேர்வா-ஜெய் சாலையில் படேர்வா நகரின் வடகிழக்குப் பகுதியில் 20 கிலோமீட்டர் (12 மைல்) தொலைவில் அமைந்துள்ள ஒரு பள்ளத்தாக்கு மற்றும் கிராமமாகும். இந்த பள்ளத்தாக்கின் அனைத்துப் பக்கங்களிலிருந்தும் அடர்த்தியான ஊசியிலைக் காடுகளால் சூழப்பட்டுள்ளது. அதன் வழியாக *சிந்தா நல்லா* என்று அழைக்கப்படுகின்ற ஒரு நீரோடை பாய்கின்றது. *துபா* என்ற கிராமம் படேர்வாவிலிருந்து பள்ளத்தாக்கைப் பிரிக்கிறது.
# சிண்டா பள்ளத்தாக்கு

## அமைவிடம் மற்றும் சிறப்பு

தோடா மாவட்டத்தின் கடல் மட்டத்திலிருந்து 6,500 அடி உயரத்தில் சிந்தா அமைந்துள்ளது. இங்கு சுபர் நாக் கோயில் உள்ளது.|name=Subarnag temple}} கடல் மட்டத்திலிருந்து 10,200 அடி உயரத்தில் உள்ள பிரபலமான *சுபர்நாக் சிகரத்தில்* அமைந்துள்ளது. இது படேர்வா-சிண்டா சாலையின் அருகே உள்ள பாலத்தின் பாதையில் ஆறு கிலோமீட்டர் தொலைவில் உள்ளது.
# சிண்டா பள்ளத்தாக்கு

## சுற்றுலா

படேர்வா, ஜம்மு-காஷ்மீர் ஒன்றியப் பகுதியின் சுற்றுலாத் தலங்களில் சிண்டாவும் ஒன்றாகும். சிண்டா மற்றும் ஜெய் பள்ளத்தாக்குகள் பாராகிளைடிங்கில் அடிப்படைப் பயிற்சிக்கு சாதகமான காலநிலை மற்றும் சூழலைக் கொண்டுள்ளன. பாராகிளைடிங் என்பது மலைப்பாங்கான பகுதிகளின் சிறப்பு ஈர்ப்பம்சமாகும். ஆனால், பாராகிளைடிங்கானது மழைக்காலங்களைத் தவிர ஆண்டு முழுவதும் சாத்தியமாகக் கூடிய ஒன்றாகும். சிண்டா பள்ளத்தாக்குக்கு ஆறு கிலோமீட்டர் தொலைவில், சிண்டா-படேர்வா சாலையில், ஒரு பாதையானது சுபர்நாக் சிகரத்தை நோக்கி செல்கிறது, அங்கிருந்து சிண்டா பள்ளத்தாக்கு மற்றும் படேர்வா முழு நகரத்தையும் அனைவரும் காணலாம்.
# சிண்டா பள்ளத்தாக்கு

## சுற்றுலா

#### மாற்று சாலைகள்

ஜெய் பள்ளத்தாக்கிற்கான **காண்டோ-ஜெய் சாலை** மற்றும் **கஹாரா-ஜெய் பாதை** ஆகிய பாதைகள் சிண்டாவினை அடைய பயன்படுத்தலாம். ஏனெனில் ஜெய்யிலிருந்து தெற்கில் 10 கிலோமீட்டர்கள் தொலைவில் தான் சிண்டா அமைந்துள்ளது. ஆகவே, இச்சாலைகளை சிண்டாவை அடையவும் பயன்படுத்திக் கொள்ள முடியும்.
# சிண்டா பள்ளத்தாக்கு

## பிரபலமான உணவு

படேர்வாஹி ராஜ்மாஷ் ஜம்மு பிராந்தியத்தில் மிகவும் பிரபலமானது. இந்த ராஜ்மாஷ்கள் தோடா மாவட்டத்தின் சிந்தா பள்ளத்தாக்கில் மக்காச்சோளங்களுடன் ஊடு பயிர்களாக வளர்க்கப்படுகின்றன.
# கான் அப்துல் ஜபார் கான்

வடமேற்கு எல்லைப்புற மாகாணத்தின் முதலமைச்சரான இவரும், இவரது சகோதரரும், ஒரு முக்கிய பஷ்தூன் அகிம்சை எதிர்ப்பு இயக்கமான குடாய் கிட்மத்கார்களும் 1947 சூலையில் வடமேற்கு எல்லைப்புற மாகாண வாக்கெடுப்பை புறக்கணித்தனர். வாக்கெடுப்பில் வடமேற்கு எல்லைப்புற மாகாணங்கள் சுதந்திரமாக அல்லது ஆப்கானிஸ்தானில் சேருவதற்கான விருப்பங்கள் இல்லை என்று குறிப்பிடபட்டிருந்தது.
# கான் அப்துல் ஜபார் கான்

## ஆரம்ப கால வாழ்க்கை

இவர் பிரித்தானிய இந்தியாவின் வடமேற்கு எல்லைப்புற மாகாணத்தில் சர்சாதாவின் உட்மன்சாய் என்ற கிராமத்தில் பிறந்தார் (இப்போது பாக்கித்தானின் கைபர்-பக்துன்க்வா மாகாணம் ). இவரது தந்தை பஹ்ராம் கான் உள்ளூர் நில உரிமையாளராவார். இவர் தனது சகோதரர் பச்சா கானைவிட (கான் அப்துல் கபார் கான்) எட்டு வயது மூத்தவர்.  
மட்டுப்படுத்தப்பட்ட சுய-அரசு மற்றும் 1937 இந்திய மாகாணத் தேர்தல்களை அறிவித்ததன் மூலம், இவர் தனது கட்சியை ஒரு விரிவான வெற்றியை நோக்கி அழைத்துச் சென்றார். இந்திய தேசிய காங்கிரசின் இணைப்பான எல்லைப்புற தேசிய காங்கிரசு, மாகாண சபையில் மிகப்பெரிய மிகப்பெரிய கட்சியாக உருவெடுத்தது.  
1940 களில், காலனித்துவ இந்தியாவின் ஹசாரா மாவட்டத்தில் ஒரு சீக்கிய குடும்பம் கொல்லப்பட்டது. அவர்களது மகள் பசாந்தி ஒரு முஸ்லீம் ஆணுடன் திருமணம் செய்து கொண்டார். பசந்தி தனது சீக்கிய உறவினர்களுக்கு அனுப்பும்படி கேட்டார், கான் அப்துல் ஜபர்கான் இதற்கு ஒப்புக்கொண்டார். ஆயினும், அகில இந்திய முஸ்லீம் லீக், கான் அப்துல் ஜபார் கானின் முடிவுக்கு எதிராக கிளர்ந்தெழுந்தது, மேலும் அந்த பெண் இஸ்லாமியத்திற்கு திரும்புவதை எல்லைப்புற மாகாணத்தில் அதன் ஒத்துழையாமை இயக்கத்தின் பிரதான கோரிக்கையாக மாற்றியது.
# கான் அப்துல் ஜபார் கான்

## பாக்கித்தானில் அரசியல் 1947 - 1954

1947 இல் பாக்கித்தான் உருவாக்கப்பட்ட நேரத்தில், பிரித்தானிய இந்தியாவில் நியமிக்கப்பட்ட மாகாணத்தின் தலைமை நிர்வாகியாக இருந்தார். பின்னர் இவர் அப்துல் கயூம் கான் காஷ்மீரியின் அரசாங்கத்தால் சிறையில் அடைக்கப்பட்டார். அப்துல் கயூம் கான் காஷ்மீரி மத்திய அரசுக்கு நியமிக்கப்பட்டதும், அந்த நேரத்தில் வடமேற்கு எல்லைப்புற மாகாண முதலமைச்சர் சர்தார் பகதூர் கானின் தனிப்பட்ட முயற்சியின் பின்னர், இவர் தனது சகோதரர் மற்றும் பல ஆர்வலர்கள் விடுவிக்கப்பட்டனர்.
# கான் அப்துல் ஜபார் கான்

## மீண்டும் அரசாங்கத்தில்

முகம்மது அலி போக்ராவின் மத்திய அமைச்சரவையில் 1954 இல் தகவல் தொடர்பு அமைச்சராக சேர்ந்தார். அரசாங்கத்தில் சேர இந்த முடிவு இவரது சகோதரருடன் பிளவுபடுவதற்கு வழிவகுத்தது.  
அக்டோபர் 1955 இல், ஓரலகுக் கொள்கைத் திட்டத்தின் கீழ் மாகாணங்களும், சுதேச மாநிலங்களும் ஒருங்கிணைக்கப்பட்டதைத் தொடர்ந்து மேற்கு பாக்கித்தானின் முதல் முதல்வரானார் .  
மாகாண வரவுசெலவுத் திட்டம் சட்டமன்றத்தால் நிராகரிக்கப்பட்ட பின்னர் இவர் மார்ச் 1957 இல் பதவியைத் துறந்தார். சூன் மாதம், பலூசிஸ்தானின் முன்னாள் தலைநகரான குவெட்டா தொகுதியை பிரதிநிதித்துவப்படுத்தும் பாக்கித்தான் தேசிய சட்டமன்றத்திற்கு இவர் தேர்ந்தெடுக்கப்பட்டார்.
# கான் அப்துல் ஜபார் கான்

## படுகொலை

கக்சார்களின் தலைவரான அல்லாமா மஷ்ராகியின் உத்தரவின் பேரில் சில ஆதாரங்களின்படி, 1958 மே 9 அன்று காலை 8:30 மணியளவில் இவர் அட்டா முகமதுவால் படுகொலை செய்யப்பட்டார் .  
“அல்லாமா மஷ்ரிகி சுருக்கமாக தூக்கு மேடை: இந்திய துணைக் கண்டத்தின் சுதந்திரத்தை வழிநடத்திய மனிதனுக்கு எதிரான மன்னிக்க முடியாத குற்றத்தின் நீதிமன்ற நடவடிக்கைகள்” என்ற புத்தகத்தில், அறிஞரும் வரலாற்றாசிரியருமான நாசிம் யூசப், மஷ்ரிகியின் பேரன், நீதிமன்ற நடவடிக்கைகள்.
# கான் அப்துல் ஜபார் கான்

## மரபு

இவரது பேத்தி, பிருந்தா துபே, இந்திய வெளியுறவுச் சேவையின் (1964 தொகுதி) உறுப்பினரை மணந்து இந்தியாவில் வசித்து வருகிறார்.
# குலாப் கௌர்

**குலாப் கௌர்** (Gulab Kaur) இவர் ஓர் இந்திய சுதந்திர போராட்ட வீரராவார்.
# குலாப் கௌர்

## ஆரம்ப கால வாழ்க்கை

இவர், இந்தியாவின் பஞ்சாபின் சங்குரூர் மாவட்டத்தில் பக்சிவாலா கிராமத்தில் 1890 ஆம் ஆண்டில் பிறந்தார். இவருக்கு மான் சிங் என்பவருடன் திருமணம் நடந்தது. இவர்கள், பிலிப்பைன்சின் மணிலாவில் குடியேறுவதற்கான நோக்கத்தில் அமெரிக்கா சென்றனர்.
# குலாப் கௌர்

## அரசியல் வாழ்க்கை

மணிலாவில், இவர் இந்தியத் துணைக் கண்டத்தை பிரித்தானிய ஆட்சியிலிருந்து விடுவிக்கும் நோக்கத்துடன் இந்தியக் குடியேறியவர்களால் நிறுவப்பட்ட கதர் கட்சியில் சேர்ந்தார்.  
தேசத்துரோகச் செயல்களுக்காக லாகூரிலும், பின்னர் பிரித்தானிய இந்தியாவிலும், இப்போது பாக்கித்தானிலும் இரண்டு ஆண்டுகள் சிறைத்தண்டனை விதிக்கப்பட்டார்.
# பெருவனம் மகாதேவர் கோயில்

**பெருவனம் மகாதேவர் கோயில்** ( மலையாளம் : പെരുവനം മഹാദേവക്ഷേത്രം ) என்பது இந்தியாவின், கேரளத்தின், திருச்சூர் மாவட்டத்தின் பெருவனத்தில் அமைந்துள்ள ஒரு சிவன் கோயில் ஆகும். இந்த கோயில் கேரளத்தின் தோற்றம் மற்றும் பரசுராமரின் வருகையுடன் தொட்பு கொண்டதாக கூறப்படுகிறது. இது கேரளத்தின் புகழ்பெற்ற 108 சிவன் கோயில்களில் ஒன்றாகும், மேலும் இது பெருவனம் கிராமத்தின் பழைங்கால முக்கிய கோயிலாகும். இந்த கோயிலின் மேற்கில் பத்ரகாளி மற்றும் சுப்பிரமணியர் கோயில்களும், வடக்கே சாஸ்தா கோயிலும், கிழக்கில் விஷ்ணு கோயிலும், தெற்கில் துர்க்கை கோயிலும் உள்ளன.
# பெருவனம் மகாதேவர் கோயில்

## கட்டிடக்கலை

இந்த கோயில் 7 ஏக்கர் நிலப்பரப்பில் மதில் சுவரால் சூழப்பட்டுள்ளது. ஸ்ரீ கோயில் (கருவறை) சதுர வடிவில் உள்ளது. இது இந்திய கோயில்களில் அரிய வடிவமாகும்.
# மோகன் சிங் (தளபதி)

**மோகன் சிங்** ( Mohan Singh) (1909 - 1989) இவர் ஓர் இந்திய இராணுவ அதிகாரியாகவும், இந்திய விடுதலை இயக்கத்தின் உறுப்பினராகவும் இருந்தார். இரண்டாம் உலகப் போரின்போது தென்கிழக்காசியாவில் முதல் இந்திய தேசிய இராணுவத்தை ஒழுங்கமைத்து வழிநடத்தியதில் இவரது சில பங்கிற்கு மிகவும் பிரபலமானவர். இந்திய சுதந்திரத்தைத் தொடர்ந்து, இவர் பின்னர் இந்திய நாடாளுமன்றத்தின்மாநிலங்களவையில் நாடாளுமன்ற உறுப்பினராக பொது வாழ்வில் பணியாற்றினார்.
# மோகன் சிங் (தளபதி)

## ஆரம்ப கால வாழ்க்கை

சியால்கோட் (இப்போது பாக்கித்தான் ) அருகே உகோக் கிராமத்தைச் சேர்ந்த தாரா சிங் என்பவருக்கும், உகாம் கவுர் என்பவருக்கும் ஒரே மகனாக இவர் பிறந்தார். இவரது தந்தை இவர் பிறப்பதற்கு இரண்டு மாதங்களுக்கு முன்பே இறந்துவிட்டார். இவரது தாயார் இவர் பிறந்து வளர்ந்த அதே மாவட்டத்திலுள்ள படியானாவில் உள்ள தனது பெற்றோரின் வீட்டிற்குச் சென்றார்.
# மோகன் சிங் (தளபதி)

## இராணுவ வாழ்க்கை

இவர், மேல்நிலைப் பள்ளியில் தேர்ச்சி பெற்று 1927 இல் பிரித்தானிய இந்திய இராணுவத்தின் 14 வது பஞ்சாப் படைப்பிரிவில் சேர்ந்தார். அரோஸ்பூரில் பயிற்சி முடிந்ததும், இவர்ரெஜிமென்ட்டின் 2 வது படைப்பிரிவுக்கு அனுப்பப்பட்டார். பின்னர் வடமேற்கு எல்லைப்புற மாகாணத்தில் பணியாற்றினார். இவர் 1931 ஆம் ஆண்டில் அதிகாரியாகத் தேர்ந்தெடுக்கப்பட்டார், மேலும் நௌகாங் ( மத்தியப் பிரதேசம் ) கிச்சனர் கல்லூரியில் ஆறு மாத பயிற்சியும், தேராதூனில் அமைந்துள்ள இந்திய இராணுவ அகாதமியில் மேலும் இரண்டரை ஆண்டுகள் பயிற்சியும் பெற்ற பின்னர், இவர் தனது அலுவலர் பொறுப்பினை ஏற்றார். 1 பிப்ரவரி 1935 மற்றும் ஒரு வருடத்திற்கு ஒரு பிரித்தானிய இராணுவ பிரிவு, 2 வது பட்டாலியன் எல்லைப் படைப்பிரிவு அனுப்பப்பட்டது. இவர் பிப்ரவரி 24, 1936 அன்று 1 வது படைப்பிரிவு, 14 வது பஞ்சாப் ரெஜிமென்ட்டிற்கு அனுப்பப்பட்டார். அந்த நேரத்தில் படை ஜீலத்தில் நிறுத்தப்பட்டிருந்தது.  
தூர கிழக்கில் செயல்பாட்டு சேவைக்காக இவரது பட்டாலியன் ஒதுக்கப்பட்டபோது இவர் தற்காலிகத் தளபதியாக பதவி உயர்வு பெற்றார். 1940 திசம்பரில், உடன் பணிபுரிந்த அதிகாரியின் சகோதரி ஜஸ்வந்த் கவுர் என்பவரை திருமணம் செய்துகொண்டபோது, படைப்பிரிவு செகந்திராபாத்தில் தீவிர பயிற்சியில் மேற்கொண்டிருந்தது. இவர் மார்ச் 4, 1941 இல் தனது அலகுடன் மலாயாவுக்கு புறப்பட்டார்.
# மோகன் சிங் (தளபதி)

## இரண்டாம் உலகப் போர்

திசம்பர் 7, 1941 அன்று பேர்ள் துறைமுகத்திலுள்ள அமெரிக்க விமானத் தளத்தின் மீது யப்பான் தனது தாக்குதலுடன் போருக்குள் நுழைந்தது. மேலும், சில வாரங்களில் முழு தென்கிழக்கு ஆசியாவையும் கைப்பற்றியது. அக்டோபரில் 15 வது இராணுவத்தின் உளவுத்துறைத் தலைவரான மேஜர் புஜிவாரா இவாச்சி தலைமையில் பேங்காக்கில் யப்பானிய பேரரசின் பொது தலைமையகம் அமைக்கப்பட்டது. யப்பானுடனான நட்பையும் ஒத்துழைப்பையும் ஊக்குவிக்கும் நோக்கத்துடன் உளவுத்துறை சேகரிப்பு மற்றும் இந்திய சுதந்திர இயக்கம், வெளிநாட்டு சீனர்கள் மற்றும் மலாயன் சுல்தானுடன் தொடர்புகொள்வது, ☃☃ புஜிவாராவின் ஊழியர்களில் ஐந்து நியமிக்கப்பட்ட அதிகாரிகள் மற்றும் இரண்டு இந்தி பேசும் உரைபெயர்ப்பாளர்கள் இருந்தனர். இவரது ஆரம்ப தொடர்பு கியானி பிரிதம் சிங்குடன் இருந்தது. அத்தகைய அமைப்பின் தலைவராக பிரிதம் சிங் இருந்தார். இவரும் மேஜர் புஜிஹாரா என்ற ஜப்பானிய அதிகாரியும் இவரை கைப்பற்றிய இந்திய வீரர்களைக் கொண்ட இந்திய இராணுவத்தை உருவாக்குமாறு கேட்டுக்கொண்டனர். இவர் முதலில் தயங்கினாலும் இறுதியில் ஒப்புக்கொண்டார். தன்னிடம் சரணடைந்த சுமார் 40,000 இந்திய வீரர்களை புஜிஹார இவரிடம் ஒப்படைத்தார். இது முதல் இந்திய தேசிய இராணுவத்தை) உருவாக்குவதற்கான ஆரம்ப படியாகும்.
# மோகன் சிங் (தளபதி)

## இரண்டாம் உலகப் போர்

### மலாயாவில் அதிரடி

மலாயா தீபகற்பத்தின் வடக்குப் பகுதியில் உள்ள பிரித்தானிய படை, இவரது பட்டாலியன், 1/14 பஞ்சாப் ரெஜிமென்ட் உட்பட, தெற்கு நோக்கி தப்பிச் சென்றது. இவரது சொந்த படைகள் ஜித்ராவில் யப்பானியப் படைகளால் அழிக்கப்பட்டன. காட்டில் பல நாட்கள் கழித்து யப்பானிய துருப்புக்களால் பிடிக்கப்பட்ட இவர், அலோர் ஸ்டாரில் அமைக்கப்பட்டிருந்த இந்திய சுதந்திர லீக்கின் கூட்டு அலுவலகத்திற்கு அழைத்துச் செல்லப்பட்டார்.  
யப்பானின் தோல்விக்குப் பின்னர், இவர் ஆங்கிலேயர்களால் காவலில் எடுத்து விசாரனையை எதிர்கொள்ள இந்தியாவுக்கு திருப்பி அனுப்பப்பட்டார். இருப்பினும், அழுத்தம் காரணமாக, ஐ.என்.ஏ செங்கோட்டை வழக்குகளால் விடுவிக்கப்பட்டார். பின்னர் இவர் இந்திய நாடாளுமன்றத்தில் மாநிலங்களவை (மேல் சபை) உறுப்பினராக பணியாற்றினார்.
# மோகன் சிங் (தளபதி)

## 1947க்குப் பிறகு

பிப்ரவரி 1947 இல் இந்திய தேசிய காங்கிரசில் சேர்ந்தார். ஆகத்து 15, 1947 அன்று இந்தியாவின் சுதந்திரத்துடன் இவரது சுதந்திரக் கனவு நனவாகியது. ஆனால் இது இந்தியா மற்றும் பாக்கித்தானாக நாடு பிரிக்கப்பட்டதன் மூலம் இருந்தது. இவர் தனது வீட்டை விட்டு வெளியேற வேண்டியிருந்தது. லூதியானாவுக்கு அருகிலுள்ள ஜுகியானா கிராமத்தில் இவருக்கு சில நிலங்கள் ஒதுக்கப்பட்டன. அங்கு இவர் நிரந்தரமாக குடியேறினார். பஞ்சாபில் சட்டமன்ற உறுப்பினராக பணியாற்றிய பின்னர், இவர் இந்திய நாடாளுமன்றத்தின் மேலவையான மாநிலங்களவையில் இரண்டு பதவிகளுக்கு தேர்ந்தெடுக்கப்பட்டார். நாடாளுமன்றத்திற்கு உள்ளேயும் வெளியேயும் இவர் தனது இந்தியத் தேசிய இராணுவ உறுப்பினர்களை நாட்டின் சுதந்திரத்திற்கான காரணத்தில் "சுதந்திர போராளிகள்" என்று அங்கீகரிக்க முயன்றார்.
# மோகன் சிங் (தளபதி)

## இறப்பு

இவர் 26 திசம்பர் 1989 இல் ஜுகியானாவில் இறந்தார்.
# இடிகா

**இடிகா** (*Idiga*) எனப்படுவோர் மாநிலங்களான கர்நாடகம், தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வாழுகின்ற ஒரு கன்னட, தெலுங்கு சாதியினர் ஆவார். இச்சமூகத்தினர் தங்களை **செட்டிபலிஜா** என்றும் அழைத்துக் கொள்கின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.
# இடிகா

## சொற்பிறப்பு

இடிகா என்பது தெலுங்கு சொல் *'இட்சு* யில் இருந்து பெறப்பட்டது. இவர்கள் தங்களை வியாசரின்
வழித்தோன்றல்கள் என்கின்றனர்.
# இடிகா

## தொழில்

இவர்களின் ஆதித் தொழிலே பனை மரம் ஏறுவதும், கள் இறக்குவதும் ஆகும். தற்போது சிலர் வேளாண்மைத் தொழில் செய்து வருகின்றனர்.
# இடிகா

## வாழும் பகுதிகள்

இவர்கள் தமிழகத்தில், குறிப்பாக வடதமிழகத்தில் சென்னை, செங்கல்பட்டு, சேலம் மற்றும் வட ஆற்காடு ஆகிய பகுதிகளில் அதிக அளவில் வசிக்கின்றனர்.
# நவ தெலுங்கானா

**நவ தெலுங்கானா** (*Nava Telangana*) என்பது தெலுங்கு மொழியில் செய்திகளை வெளியாகும் நாளேடு. இது தெலங்காணா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 2015 ஆண்டு மார்ச் 21 அன்று தெலங்காணா மாநில விவசாயத் துறை அமைச்சர் போச்சாரம் சீனிவாஸ் ரெட்டியால் ஐதராபாத்தில் தொடங்கப்பட்டது. தற்போது தெலங்காணாவில் மகபூப்நகர், ஐதராபாத், கரிம்நகர், கம்மம், ரங்காரெட்டி , வாரங்கல், போன்ற நகரங்களில் இருந்து ஆறு பதிப்புகளாக வெளியாகின்றது.  
இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.
# விக்கிப்பீடியா:Statistics/weekly/27-Sep-2020
| 217 | 2409:4072:409:A76A:C449:140C:1B1B:86BF | 0 | 1 | 0 | 0 | 0 | 0 | 0 | 1 | 40248 |  |
| 218 | 2001:16A2:95C:1700:C065:5BAA:7E8C:8358 | 0 | 1 | 0 | 0 | 0 | 0 | 0 | 1 | 19 |  |
| 219 | 2409:4072:6210:12B8:2F53:7290:73EB:C5F7 | 0 | 1 | 0 | 0 | 0 | 0 | 0 | 1 | 0 |  |
| 220 | Sun8908 | 0 | 1 | 0 | 0 | 0 | 0 | 0 | 1 | 11 |  |
| 221 | 2409:4072:6C86:DA28:65D7:B2A7:B907:D5BC | 0 | 1 | 0 | 0 | 0 | 0 | 0 | 1 | 0 |  |
| 222 | Arunthanumalayan | 0 | 0 | 0 | 0 | 0 | 0 | 1 | 1 | 0 |  |
| 223 | 2409:4072:89E:66AF:0:0:1D7A:28A5 | 0 | 1 | 0 | 0 | 0 | 0 | 0 | 1 | 0 |  |
| 224 | பேரரசு வேலு | 0 | 1 | 0 | 0 | 0 | 0 | 0 | 1 | 0 |  |
| 225 | Periyarist | 0 | 1 | 0 | 0 | 0 | 0 | 0 | 1 | 84 |  |
| 226 | Jagseer S Sidhu | 0 | 1 | 0 | 0 | 0 | 0 | 0 | 1 | 54 |  |
| 227 | 2401:4900:338D:3FD9:1:0:A8F6:8FF0 | 0 | 1 | 0 | 0 | 0 | 0 | 0 | 1 | 237 | } |
# தாத்தமங்கலம் குதிரை வேலா

**தாத்தமங்கலம் குதிரை வேலா** அல்லது **அங்கடி வேலா** (*Tattamangalam Kuthira Vela* அல்லது *Angadi Vela*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள தாத்தமங்கலம் என்ற சிற்றூரில் நடத்தப்படும் ஒரு திருவிழா. மலையாள மொழியில் *குதிரா* என்றால் " குதிரை " என்றும் *வேலா* என்றால் "திருவிழா" என்றும் பொருள். திருவிழாவின் போது, உள்ளூர் மக்களால் குதிரை பந்தயம் நடத்தப்படுகிறது. குதிரை செலுத்துபவர்கள் அண்டை மாநிலமான தமிழ்நாட்டைச் சேர்ந்தவர்கள்.  
இங்கு கரியால் கருப்பு நிறத்தை உடலில் பூசிக்கொண்ட பல தன்னார்வலர்களைக் காணலாம்; இந்த ஆடவர் பந்தயத்தைக் காண்பதற்காக சாலையோரம் நிற்கும் மக்களைக் கட்டுப்படுத்தும் காவலர்கள் ஆவர். இது கரி வேலா என்றும் அழைக்கப்படுகிறது.  
குதிரை வேலாவின்போது, மாநில நெடுஞ்சாலை 27 இன் இருபுறமும் ஆயிரக்கணக்கான மக்கள் கே.எஸ்.இ.பி. அலுவலகத்திலிருந்து வேட்டக்கருப்பன் சுவாமி கோயில் வரை கூடுகிறார்கள்.
# மன தெலுங்கானா

**மன தெலுங்கானா** (*Mana Telangana*) என்பது தெலுங்கு மொழியில் செய்திகளை வெளியாகும் நாளேடு. இது தெலங்காணா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 2015 ஆண்டு ஜனவரி 25 அன்று தெலுங்கானா மாநிலத்தின் முதல்வரும், தெலுங்கானா இராட்டிர சமிதி என்ற கட்சியின் நிறுவனருமான சந்திரசேகர் ராவ்வால் ஐதராபாத்தில்யில் தொடங்கப்பட்டது.தற்போது தெலங்காணாவில் மகபூப்நகர், ஐதராபாத், கரிம்நகர், கம்மம், நிசாமாபாத் , வாரங்கல், நல்கொண்டா , போன்ற நகரங்களில் இருந்து ஏழு பதிப்புகளாக வெளியாகின்றது.மணா தெலுங்கானா உரிமையாளர்கள் அஞ்சையா பாலிசெட்டி மற்றும் கே.ஸ்ரீனிவாஸ் ரெட்டி ஆவார்.
# யுராமெட்

**யுராமெட் (ஆங்: EURAMET,** **தேசிய** **அளவீட்டு** **நிறுவனங்களின் ஐரோப்பிய சங்கம்**, முன்னர் யுரோமெட் (**EUROMET)** என்று அழைக்கப்பட்டது **, அளவீட்டு தரநிலைகளில் ஐரோப்பிய** ஒத்துழைப்பு) என்பது ஐரோப்பிய ஒன்றியத்தின் (EU) உறுப்பு நாடுகளிலிருந்தும் மற்றும் ஐரோப்பிய சுதந்திர வர்த்தக சங்கத்தின் (EFTA) தேசிய அளவீட்டு அமைப்புகளின் கூட்டு கூட்டணியாகும். இதன் நோக்கம் அளவீட்டு நடவடிக்கைகள் மற்றும் சேவைகளை ஒருங்கிணைத்து பகிர்வதன் மூலம் அதிக செயல்திறனை அடைவதே ஆகும்.  
EURAMET 11 ஜனவரி 2007 அன்று பெர்லினில் நிறுவப்பட்டது. இது பிரவுன்ச்வீக்கில் உள்ள அலுவலகங்களுடன் ஜெர்மன் சட்டத்தின் கீழ் பதிவுசெய்யப்பட்ட ஒரு நிறுவனமாகும், மேலும் ஜூலை 1, 2007 அன்று ஒரு பிராந்திய அளவீட்டு அமைப்பாக EUROMET இன் பங்கை ஏற்றுக்கொள்ளப்பட்டது. 23 செப்டம்பர் 1987 இல் ஸ்பெயினின் மாட்ரிட்டில் EUROMET உருவாக்கப்பட்டது மற்றும் 1 ஜனவரி 1988 அன்று முதல் செயல்படத் துவங்கியது.  
EURAMET-ஆனது ஐரோப்பிய மட்டத்தில் அளவியல் செயல்பாட்டை ஒருங்கிணைக்கிறது, தேவைகளின் அடிப்படையில் சர்வதேச சட்ட அளவீட்டு அமைப்பு மற்றும் சர்வதேச எடைகள் மற்றும் அளவீடுகள் பணியகம் ஆகியவற்றுடன் தொடர்புகொள்கிறது . இது பல்வேறு அளவுத்திருத்தம் மற்றும் தொழில்நுட்ப வழிகாட்டிகள் மற்றும் ஐரோப்பிய நேர மண்டலங்கள் குறித்த புத்தகம் ஆகியவற்றை வெளியீடுகின்றது.
# விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை

**விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை, 2020** (Empowerment and Protection) Agreement on Price Assurance and Farm Services Act, 2020) என்பது எந்தவொரு வேளாண் விளைபொருட்களையும் உற்பத்தி செய்யவோ அல்லது பயிர் செய்வதற்கோ விவசாயி மற்றும் வாங்குபவருக்கு இடையில் ஏற்படும் ஒப்பந்தத்தின் வழியாக ஏற்படும் ஒப்பந்தமுறை விவசாயத்திற்காக ஒரு தேசிய கட்டமைப்பை உருவாக்க உதவுவதற்காக ஏற்படுத்தப்பட்ட சட்டம் ஆகும். ஆனால் நாடு முழுவதும் பல விவசாயிகள் இந்த சட்டத்திற்கு எதிர்ப்பு தெரிவித்து போராட்டத்தில் ஈடுபட்டனர்.  
வேளாண் வணிக நிறுவனங்கள், செயலிகள், மொத்த விற்பனையாளர்கள், ஏற்றுமதியாளர்கள் அல்லது பண்ணை சேவைகளுக்கான பெரிய சில்லறை விற்பனையாளர்களுடன் விற்பனையில் ஈடுபடும் விவசாயிகளைப் பாதுகாக்கவும் எதிர்கால விவசாய விளைபொருட்களை ஓர் ஒப்பந்தத்தின் மூலம் பரஸ்பரமாக ஒப்புக் கொள்ளப்பட்ட ஈட்டமிகு விலை கட்டமைப்பால் நியாயமான மற்றும் வெளிப்படையான முறையில் விற்பனைகளை மேற்கொள்ள இது உதவுகிறது.  
சமரச வாரியம், துணை குற்றவியல் நடுவர் மற்றும் மேல்முறையீட்டு ஆணையம் ஆகிய மூன்று நிலைகளை உடைய பிரச்சினை தீர்க்கும் வழிமுறையை இந்த சட்டம் வழங்குகிறது.
# விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை

## பின்னணி

விவசாயிகளுக்கு (அதிகாரமளித்தல் மற்றும் பாதுகாப்பு),விலை உறுதி ஒப்பந்தம் மற்றும் விவசாய சேவை, 2020 சட்டமானது விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020 ஆகியவை 2020 ஜூன் 5 அன்று மத்திய அமைச்சரவையால் அறிவிக்கப்பட்டது.  
மக்களவையில் 17 செப்டம்பர் 2020 மற்றும் மாநிலங்களவையில் 20 செப்டம்பர் 2020 இந்தச் சட்டத்திற்கு ஒப்புதல் அளித்தது.
# மைசூர் மித்ரா

**மைசூர் மித்ரா** (*Mysooru Mithra*) என்பது கன்னட மொழியில் செய்திகளை வெளியிடும் நாளேடு ஆகும். இது கர்நாடக மாநிலத்தை பற்றிய செய்திகளைப் பதிப்பிக்கிறது. இந்த செய்தித்தாள், 1978 ஆண்டு கே.பி.கணபதியால் மைசூரில்.தொடங்கப்பட்டது.தற்போது கர்நாடகா மாநிலத்தில் சாமராசநகர், மைசூர், மண்டியா, குடகு, ஹாசன் போன்ற நகரங்களில் இருந்து ஐந்து பதிப்புகளாக வெளியாகின்றது.
# மங்களூரு சமாச்சார

**மங்களூரு சமாச்சார** (*Mangaluru Samachara*) என்பது கன்னட மொழியில் செய்திகளை வெளியிடும் நாளேடு ஆகும்.மங்களூரு சமாச்சார என்பதற்கு மங்களூரின் செய்தி என்று அர்த்தமாகும். இது கர்நாடக மாநிலத்தை பற்றிய செய்திகளைப் பதிப்பிக்கிறது. இந்த செய்தித்தாள், கிறிஸ்தவ மிஷனரி பேசல் மிஷன் சார்பாக 1843 ஆம் ஆண்டு ஹெர்மன் மாக்லிங்யால் மங்களூரில்.தொடங்கப்பட்டது.கன்னட மொழியில் வெளியான முதல் நாளிதழ் ஆகும். **மங்களூர் சமாச்சார** இதழின் 165 வது ஆண்டு விழா கடத்த 2008 ஆம் ஆண்டு மங்களூரில் நடைபெற்றது
# ஆல்பர்ட் எக்கா

தேசிய போர் நினைவகத்தில் ஆல்பர்ட் எக்காவின் மார்பளவுச் சிற்பம்]]  
**லான்ஸ் நாயக் ஆல்பர்ட் எக்கா** (**Albert Ekka**), PVC (27 டிசம்பர் 1942 – 3 டிசம்பர் 1971) இந்திய இராணுவத்தில் சிப்பாயாயக் சேர்ந்து, லான்ஸ் நாயக் பதவி உயர்வு பெற்றவர். வங்காளதேச விடுதலைக்காக நடைபெற்ற 1971 இந்திய-பாகிஸ்தான் போரின் போது, பிரம்மன்பரியா மாவட்டத்தில் பாகிஸ்தான் படைவீரர்களை எதிர்த்து வீர தீரமாக போராடி 3 டிசம்பர் 1971 அன்று போர்க்களத்தில் வீரமரணமடைந்தார். இவரது மறைவிற்கு இவரது போர் தீரத்தை பாராட்டி இந்தியக் குடியரசுத் தலைவர் 1972-ஆம் ஆண்டில் பரம் வீர் சக்கரம் விருது வழங்கப்பட்டது.
# நிர்மல் சிங் செக்கோன்

தேசிய போர் நினைவகத்தில் நிர்மல் ஜித் சிங் செக்கோனின் மார்பளவுச் சிற்பம்]]  
இந்திய வான்படை பைலட், **நிர்மல் ஜித் சிங் செக்கோன்** (**Nirmal Jit Singh Sekhon**), PVC (17 சூலை 1943 – 14 டிசம்பர் 1971) இந்திய வான்படையில், 18-வது ஸ்குவாட்ரன் அணியில் போர் விமானத்தை இயக்கும் பைலட் ஆக 1967-ஆம் ஆண்டில் பணியில் சேர்ந்தவர். 1971-இந்திய பாகிஸ்தான் போரின் போது நிர்மல் ஜித் சிங் செக்கோன், ஸ்ரீநகர் விமான தளத்தை காக்கும் பணியில் இருந்தார். விமான ஓடு தளத்தை பாகிஸ்தான் வான்படைகள் தாக்கத் தொடங்கியது. நிர்மல் ஜித் செக்கான் தனியொரு ஆளாக காஷ்மீர் விமான தளத்தை எதிரிகளிடமிருந்து காத்து தன் இன்னுயிரை நீத்து, வீரமரணமடைந்த நிர்மல் ஜித் சிங் செக்கோனுக்கு, இந்தியக் குடியரசுத் தலைவர் 1971-ஆம் ஆண்டில் பரம் வீர் சக்கரம்]] விருது வழங்கி மரியாதை செய்தார்.இந்திய வான்படையில் முதன் முதலில் பரம் வீர் சக்கரம் விருது பெற்றவர் நிர்மல் ஜித் சிங் செக்கோன் ஆவார்.இந்திய வான்படையில் முதன் முதலில் பரம் வீர் சக்கரம் விருது பெற்றவர் நிர்மல் ஜித் சிங் செக்கோன் ஆவார்.  
பாகிஸ்தானிய வான்படை அதிகாரி சலீம் பெய்க் மிர்சா தனது கட்டுரையில், போரில் நிர்மல் ஜித் சிங் செக்கோனின் வீர தீரச் செயல்களைக் குறித்துப் பாராட்டியுள்ளார்.
# கொல்லம் தீவுகள்

**கொல்லம்** அல்லது **குயிலான்** நகரமானது *அரபிக் கடலின் இளவரசன்* என்று அழைக்கப்படுகிறது.இது அரபிக்கடல் மற்றும் அஷ்டமுடி ஏரி ஆகியவற்றின் கரையில் அமைந்துள்ளது. கொல்லம் மநகராட்சிப் பகுதியின் பெரும்பகுதி அஷ்டமுடி ஏரியைக் கொண்டுள்ளது. இது கேரளத்தில் அதிகம் பார்வையிடப்படும் உப்பங்கழி மற்றும் ஏரியாகும். இது ஒரு தனித்துவமான ஈரநில சுற்றுச்சூழல் அமைப்பாக, பனை வடிவ (ஆக்டோபஸ் வடிவம் என்றும் அழைக்கப்படுகிறது) பெரிய நீர்நிலைகளைக் கொண்டது. இது மாநிலத்தின் வேம்பநாட்டு ஏரி கழிமுக சூழ்நிலைத் தொகுப்புக்கு அடுத்ததாக உள்ளது. *அஷ்டமுடி* என்றால் மலையாளத்தில் 'எட்டு மகுடம்' ( *அஷ்ட)*&nbsp;= 'எட்டு'; முடி&nbsp;= 'மகுடம்') என்பதாகும். இந்த பெயர் ஏரியின் இட அமைப்பியலைக் குறிக்கிறது : ஏரியை மேலே இருந்து பார்த்தால் பல்வேறு கிளைகளுடன் எட்டு மகுடங்களைக் கொண்டுள்ளது போல் தோற்றமளிக்கும். மேலும் இது கேரளத்தின் கழிமுகங்களின் (காயல்) நுழைவாயில் என அழைக்கப்படுகிறது. இந்த ஏரி படகு வீடு மற்றும் கழிமுக விடுதிகளுக்கு மிகவும் பிரபலமானது.
மக்கள் வாழாத தீவு]]
உள்ள ஐந்து நட்சத்திர விடுதியான 'தி ரவிஸ்' தீவலி அருகே ஒரு தீவில் அமைந்துள்ளது]]
கொல்லத்தில் உள்ள அனைத்து தீவுகளும் அஷ்டமுடி ஏரியில் அமைந்துள்ளன. அஷ்டமுடி ஏரியில் ஏராளமான தீவுகள் உள்ளன. இந்த தீவுகளில் மன்றோ தீவு மற்றும் சவர தெக்கும்பாகம் ஆகியவை மிக முக்கியமானவை. தீவுகளும், அஷ்டமுடி ஏரியில் அழகும் கண்ணைக் கவருவன. இந்த தீவுகளில் பெரும்பாலானவை மாநிலத்தில் சுற்றுலா தல்ங்களாகும். இந்திய இரயில்வே கூட கொல்லத்தில் உள்ள தீவுகளில் ஒன்றை சுற்றுலா திட்டத்திற்காக உருவாக்க திட்டமிட்டுள்ளது. இங்கு மனிதர்கள் வசிக்கும், வசிக்காத பெரிய, சிறிய தீவுகள் உள்ளன. கொல்லத்தில் உள்ள முக்கியமான தீவுகள்:
வான்வழி காட்சி]]  
- மன்றோ தீவு
- சவர தேக்கும்பகம்
- பல்லந்தருத்தி
- செயின்ட். செபாஸ்டியன் தீவு
- சான் தோம் தீவு (தாமஸ்ருத்)
- வின்சென்ட் தீவு [6]
- அவர் லேடி ஆஃப் பாத்திமா தீவு (பாத்திமாதுருத்)
- பெழும்தூருத்
- கக்கத்துருத்
- பட்டம்துருத்
- பாலியந்துருத்து (பல்லியமதுருத்து)
- நீட்டம் துருத்
- புத்தேந்துருத்
- பூத்துருத்
- பன்னாய்கத்துருத்
- வேலுத்துருத்
- நீலேஸ்வரம் துருத்
- சீகெந்துருத்
- கெரோலிதுருத்
- கனக்காந்தூர்த்
- புஷ்பமங்கலம்துருத்
- ஜோசப்துருத்
# கிரங்கனூர் கோட்டை

**கிரங்கனூர் கோட்டை,** (*Cranganore Fort*) அல்லது கொடுங்ஙல்லூர் கோட்டை, கோட்டைபுரம் கோட்டை என்று அழைக்கபடுவது தென்னிந்திய மாநிலமான, கேரளத்தின், திருச்சூர் மாவட்டத்தின், கொடுங்கல்லூரில் அமைந்துள்ள ஒரு கோட்டை ஆகும்.  
இந்தக் கல் கோட்டை 1523 இல் போர்த்துகீசியர்களால் கட்டப்பட்டது, இது காலனித்துவ போர்த்துகேய இந்தியாவில் **போர்டாலெசா டா சாவ் டோம்** என்று அழைக்கப்பட்டது. மார் தோமா ஸ்லீஹா ( திருதூதர் தோமா ).
# நெல்லி சென்குப்தா

**நெல்லி சென்குப்தா** (Nellie Sengupta) (எடித் எலன் கிரே ; 12 சனவரி 1886– 23 அக்டோபர் 1973) இவர் இந்திய சுதந்திரத்திற்காக போராடிய ஒரு ஆங்கில பெண்ணாவார். 1933 இல் கொல்கத்தாவில் நடந்த 47 வது ஆண்டு அமர்வில் இந்திய தேசிய காங்கிரசின் தலைவராக தேர்ந்தெடுக்கப்பட்டார்.
# நெல்லி சென்குப்தா

## குடும்பம்

இவர், பிரடெரிக், எடித் ஹென்றிட்டா கிரே ஆகியோரின் மகளாக **எடித் எலன் கிரே** என்ற பெயரில் பிறந்தார். இவர் கேம்பிரிட்சில் பிறந்து வளர்ந்தார். அங்கு இவரது தந்தை ஒரு விடுதியில் பணிபுரிந்தார். ஒரு இளம் பெண்ணாக, டவுனிங் கல்லூரியின் இளம் பெங்காலி மாணவனாரன ஜதிந்திர மோகன் சென்குப்தாவை காதலித்தார். மோகன் இவரது பெற்றோர் வீட்டில் தங்கியிருந்தார். பெற்றோரின் எதிர்ப்பு இருந்தபோதிலும், இவர் ஜதிந்திர மோகனை மணந்து அவருடன் கொல்கத்தா திரும்பினார். இவர்களுக்கு சிசீர், அனில் என்ற இரண்டு மகன்கள் இருந்தனர்.
# நெல்லி சென்குப்தா

## ஒத்துழையாமை இயக்கம்

இந்தியா திரும்பியதும், இவரது கணவர் ஜதிந்திர மோகன் கொல்கத்தாவில் வழக்கறிஞராக மிகவும் வெற்றிகரமான வாழ்க்கையைத் தொடங்கினார். 1921 ஆம் ஆண்டில் ஜதிந்திர மோகன் இந்திய சுதந்திரப் போராட்டத்தில் சேர்ந்தார், வங்காளத்தில் மகாத்மா காந்தி வலது கையாகவும், கொல்கத்தா மேயராக மூன்று தடவைகளும், சட்டமன்றத்தின் தலைவராகவும் இருந்தார். இவர் தனது கணவருடன் 1921 ஒத்துழையாமை இயக்கத்தில் பங்கேற்றார். அசாம்-வங்காள இரயில்வே வேலைநிறுத்தத்தின் போது இவரது கணவர் சிறையில் அடைக்கப்பட்ட பின்னர், மாவட்ட அதிகாரிகள் சட்டசபைக்கு தடை விதித்ததை எதிர்த்து இவர் பலமாக எதிர்ப்பு தெரிவித்தார். பொதுமக்களிடையே உரையாற்றினார். மேலும், கைது செய்யப்பட்டார். காதியை நூற்று வீட்டுக்கு வீடு விற்று சட்டத்தை மீறினார். 1931 ஆம் ஆண்டில் சட்டவிரோத சட்டசபையில் உரையாற்றியதற்காக தில்லியில் நான்கு மாத சிறைவாசம் அனுபவித்தார். ஜதின் ராஞ்சியில் சிறையில் அடைக்கப்பட்டு 1933 இல் இறந்தார்.
# நெல்லி சென்குப்தா

## காங்கிரசு தலைவர்

உப்பு சத்தியாக்கிரகத்தின் கொந்தளிப்பின் போது பல மூத்த காங்கிரசு தலைவர்கள் சிறையில் அடைக்கப்பட்டனர். காங்கிரசின் தலைவராகத் தேர்ந்தெடுக்கப்பட்ட பண்டிட் மதன் மோகன் மாளவியா 1933 கொல்கத்தா அமர்வுக்கு முன் கைது செய்யப்பட்டார். அவருக்கு பதிலாக நெல்லி சென்குப்தா தேர்ந்தெடுக்கப்பட்டார். இதனால் மூன்றாவது பெண்மணியாகவும், தேர்ந்தெடுக்கப்பட்ட இரண்டாவது ஐரோப்பிய வம்சாவளியாகவும் ஆனார். கட்சிக்கும் நாட்டிற்கும் இவர் செய்த பங்களிப்புக்காக இவர் கட்சியால் தலைவராகத் தேர்ந்தெடுக்கப்பட்டார்.  
இவர் 1933 மற்றும் 1936 ஆம் ஆண்டுகளில் கொல்கத்தா மாநகராட்சியின் உறுப்பினராகத் தேர்ந்தெடுக்கப்பட்டார். 1940 மற்றும் 1946 ஆம் ஆண்டுகளில் வங்காள சட்டமன்றத்திற்கு காங்கிரசு சார்பில் இவர் தேர்ந்தெடுக்கப்பட்டார். இரண்டாம் உலகப் போரின்போது வெளிநாட்டு துருப்புக்களின் தவறான நடத்தை குறித்து இவர் கவனத்தை ஈர்த்தார்.
# நெல்லி சென்குப்தா

## சுதந்திரத்திற்குப் பிறகு

சுதந்திரத்திற்குப் பிறகு, கிழக்கு பாக்கித்தானில், தனது கணவரின் சொந்த ஊரான சிட்டகொங்கில், அப்போதைய இந்தியப் பிரதமர் ஜவகர்லால் நேருவின் வேண்டுகோளின் பேரில், கிழக்கு பாக்கித்தானில் இந்து சிறுபான்மையினரின் நலன்களைக் கவனிக்கும்படி கேட்டுக் கொண்டார். 1954 இல் கிழக்கு பாக்கித்தான் சட்டமன்றத்தில் போட்டியின்றி தேர்ந்தெடுக்கப்பட்டார். இவர் சிறுபான்மை வாரியத்தில் உறுப்பினராகவும் இருந்தார். மேலும், ஒரு தீவிர சமூக ஆர்வலராக இருந்தார். 1971 ஆம் ஆண்டில் வங்காளதேசம் உருவானபோது, இவர் தொடர்ந்து சிட்டகாங்கில் வசித்து வந்தார், வங்காளதேச பிரதமர் சேக் முஜிபுர் ரஹ்மான் இவரை நன்கு கவனித்துக் கொண்டார். 1972 ஆம் ஆண்டில் இவர் இடுப்பை உடைத்துக் கொண்டார். இந்திரா காந்தியின் தலையீட்டின் மூலம் சிகிச்சைக்காக இவர் கொல்கத்தாவுக்கு அழைத்து வரப்பட்டார். அங்கு இவருக்கு அறுவை சிகிச்சை செய்யப்பட்டது. மேலும், அனைத்து மருத்துவ செலவுகளும் இந்திய அரசாங்கத்தால் செலுத்தப்பட்டன. கொல்கத்தாவில் இவருக்கு மிகப்பெரிய வரவேற்பு அளிக்கப்பட்டது. மேலும் இவரது கணவருடன் இந்திய சுதந்திரப் போராட்டத்திற்கும் பங்களிப்புக்காகவும், வங்காளதேசத்தில் சிறுபான்மையினருக்காக இவர் செய்த பணிகளுக்காகவும் அரசாங்கத்தாலும், மக்களாலும், கௌரவிக்கப்பட்டனர். இவர் கொல்கத்தாவில் 1973 இல் இறந்தார்.
# நெல்லி சென்குப்தா

## விருதுகள்

1973இல் இவருக்கு பத்ம விபூசண் விருது வழங்கப்பட்டது.
# ஜதிந்திர மோகன் சென்குப்தா

**ஜதிந்திர மோகன் சென்குப்தா** (Jatindra Mohan Sengupta) (22 பிப்ரவரி 1885 - 23 சூலை 1933) பிரித்தானிய ஆட்சிக்கு எதிராக போராசிய ஓர் இந்தியப் புரட்சியாளர் ஆவார். இவரை பிரித்தானிய காவலர்கள் பலமுறை கைது செய்துள்ளனர். 1933 ஆம் ஆண்டில், இந்தியாவின் ராஞ்சியில் அமைந்துள்ள சிறையில் இறந்தார்.  
ஒரு மாணவராக, இவர் இங்கிலாந்து சென்றார். அங்கு கேம்பிரிட்ச் டவுனிங் கல்லூரியில் சட்டம் பயின்றார். இவர் அங்கு தங்கியிருந்தபோது, இவர் நெல்லி சென்குப்தா என்று அழைக்கப்பட்ட எடித் எலன் கிரேவை சந்தித்து திருமணம் செய்து கொண்டார். இந்தியா திரும்பிய பிறகு, இவர் ஒரு சட்ட பயிற்சியைத் தொடங்கினார். இந்திய அரசியலிலும் சேர்ந்தார், இந்திய தேசிய காங்கிரசில் உறுப்பினரானார். மேலும் ஒத்துழையாமை இயக்கத்திலும் பங்கேற்றார். இறுதியில், இவர் தனது அரசியல் உறுதிப்பாட்டிற்கு ஆதரவாக தனது சட்ட நடைமுறையை கைவிட்டார்.
# ஜதிந்திர மோகன் சென்குப்தா

## ஆரம்ப கால வாழ்க்கை

இவர் பிப்ரவரி 22, 1885 அன்று பிரித்தானிய இந்தியாவின் சிட்டகாங் மாவட்டத்தில் (இப்போது வங்காளதேசத்தின் சிட்டகொங்) மியான்மரில் ஒரு முக்கிய நில உரிமையாளர் (ஜமீந்தார் ) குடும்பத்தில் பிறந்தார். இவரது தந்தை ஜத்ரா மோகன் சென்குப்தா ஒரு வழக்கறிஞராகவும் வங்காள சட்டமன்ற உறுப்பினராகவும் இருந்தார்.  
இவர் கொல்கத்தாவில் உள்ள மாநிலப் பல்கலைக்கழகக் கல்லூரியில் படித்தார். பல்கலைக்கழகப் படிப்பை முடித்த பின்னர், 1904 இல் இங்கிலாந்து சென்று சட்டத்தில் இளங்கலை பட்டம் பெற்றார்.
# ஜதிந்திர மோகன் சென்குப்தா

## தொழில்

சட்டப் பட்டம் பெற்ற பின்னர், இவர் இங்கிலாந்தில் உள்ள பட்டியில் அழைக்கப்பட்டார். பின்னர் தனது மனைவியுடன் இந்தியாவுக்குத் திரும்பினார். அங்கு இவர் ஒரு வழக்கறிஞராக சட்டப் பயிற்சியைத் தொடங்கினார். 1911 இல், பரித்பூரில் நடந்த வங்காள மாகாண மாநாட்டில் சிட்டகொங்கை பிரதிநிதித்துவப்படுத்தினார்.  
1921 ஆம் ஆண்டில், இவர் இந்திய தேசிய காங்கிரசின் வங்காள வரவேற்புக் குழுக்களின் தலைவரானார். அதே ஆண்டு, பர்மா எண்ணெய் நிறுவனத்தில் வேலைநிறுத்தத்தின் போது, இவர் பணியாளர் சங்கத்தின் செயலாளராகவும் பணியாற்றி வந்தார்.  
1925 ஆம் ஆண்டில், சித்தரஞ்சன் தாசின் மரணத்திற்குப் பிறகு, வங்காள சுயாட்சிக் கட்சியின் தலைவராக இவர் தேர்ந்தெடுக்கப்பட்டார். மேலும், வங்காள மாகாண காங்கிரசு குழுவின் தலைவரானார். இவர் ஏப்ரல் 10, 1929 முதல் 29 ஏப்ரல் 1930 வரை கொல்கத்தா மேயராக இருந்தார். மார்ச் 1930 இல், யங்கோனில் நடந்த ஒரு பொதுக் கூட்டத்தில், அரசாங்கத்திற்கு எதிராக மக்களைத் தூண்டியதற்கும், இந்தியா-மியான்மர் பிரிவினையை எதிர்த்த குற்றச்சாட்டிலும் இவர் கைது செய்யப்பட்டார்.  
1931 ஆம் ஆண்டில், இந்திய தேசிய காங்கிரசின் நிலைப்பாட்டை ஆதரித்து, வட்டமேசை மாநாட்டில் கலந்து கொள்ள இவர் இங்கிலாந்து சென்றார். சிட்டகாங் கிளர்ச்சியைக் கட்டுப்படுத்த ஆங்கிலேயர்கள் செய்த காவல் அட்டூழியங்களின் படங்களை இவர் சமர்ப்பித்தார். இது பிரித்தானிய அரசாங்கத்தை உலுக்கியது.
# ஜதிந்திர மோகன் சென்குப்தா

## இறப்பு

இவரது அரசியல் நடவடிக்கைகள் காரணமாக பலமுறை கைது செய்யப்பட்டுள்ளார். சனவரி 1932 இல், இவர் கைது செய்யப்பட்டு புனேவிலும் பின்னர் டார்ஜிலிங்கிலும் தடுத்து வைக்கப்பட்டார். பின்னர், இவர் ராஞ்சியில் உள்ள சிறைக்கு மாற்றப்பட்டார். அங்கு, இவரது உடல்நிலை மோசமானது. இவர் 23 சூலை 1933 இல் இறந்தார்.
# ஜதிந்திர மோகன் சென்குப்தா

## செல்வாக்கு

இந்திய சுதந்திர இயக்கத்திற்கு இவர் அளித்த பங்களிப்பு காரணமாக, வங்காள மக்களால் "நாட்டின் பிரியமானவர்" என்று பொருள்படும் மரியாதைக்குரிய தேஷ்பிரியா அல்லது தேசபிரியா என்ற பெயரில் அன்பாக நினைவுகூரப்படுகிறார். பல குற்றவியல் வழக்குகளில் இவர் தேசியவாத புரட்சியாளர்களை நீதிமன்றத்தில் பாதுகாத்து தூக்கு மேடையிலிருந்து காப்பாற்றினார். இவர் பஹர்தலி விசாரணையில் சூரியா சென், அனந்த சிங், அம்பிகா சக்ரவர்த்தி ஆகியோருக்காக வாதாடினார். மேலும் காவல் ஆய்வாளர் பிரபுல்லா சக்ரவர்த்தியின் கொலை தொடர்பான வழக்கில் குற்றம் சாட்டப்பட்ட ஒரு இளம் புரட்சியாளரான பிரேமானந்தா தத்தாவையும் காப்பாற்றினார். 1985 ஆம் ஆண்டில், இவரும், இவரது மனைவி நெல்லி ஆகியோரின் நினைவாக இந்திய அரசாங்கத்தால் ஒரு அஞ்சல் முத்திரை வெளியிடப்பட்டது.
# அருண் கேதார்பால்

**2-ஆம் லெப்டிணன்ட் அருண் கேதார்பால்** (பிவிசி (**Arun Khetarpal**) (14 அக்டோபர் 1950 – 16 திசம்பர் 1971) இந்தியாவின் மகாராட்டிரா மாநிலம், புனேவில் பிறந்தவர். புனேவில் உள்ள லாரன்ஸ் பள்ளியில் மேனிலைப் பள்ளிப் படிப்பை முடித்தார். சூன், 1967-இல் புனேவில் உள்ள தேசியப் பாதுகாப்பு அகாதமியில் சேர்ந்தார். பின்னர் இந்திய இராணுவ அகாதமியில் இராணுவ அதிகாரிகளுக்கான பயிற்சியினைப் பெற்றார். 1971-இல் இந்தியத் தரைப்படையில் புனே படையணியில் 2-ஆம் லெப்டிணன்ட் அதிகாரியாகச் சேர்ந்தார். இவருடைய தந்தை எம். எல். கேதார்பால் இந்திய இராணுவத்தில் பிரிகேடியராக இருந்தவர்.  
1971- இந்திய பாக்கித்தான் போரின் போது, பஞ்சாப் பகுதியில் நடைபெற்ற சண்டையில், பாக்கித்தான் படைகளுக்கு எதிராக வீர தீரமாகப் போரிட்டு, பாக்கித்தான் படைகளின் 10 பீரங்கிகளை அழித்து, 16 திசம்பர் 1971 அன்று போரில் வீரமரணமடைந்தார். இறப்பிற்கு இவருக்கு 1971-ஆம் ஆண்டில் பரம் வீர் சக்கரம் விருது வழங்கப்பட்டது.
# அருண் கேதார்பால்

## இதனையும் காண்க

- பரம் வீர் சக்கரம் விருது பெற்றவர்கள்
# திருமாந்தம்குன்னு பூரம்

**திருமாந்தம்குன்னு பூரம்** என்பது இந்தியாவின், கேரளத்தின், நடு மலபாரின் முக்கியமான கோயில் திருவிழா ஆகும். கேரளத்தின் மூன்று முக்கியமான பகவதி கோயில்களில் திரும்ந்தம்குன்னு கோயிலும் ஒன்றாகும், மற்றவை கொடுங்ஙல்லூர் மற்றும் பனயண்ணார்காவு ஆகும். தினசரி பூசைக்கு ஆயிரக்கணக்கான பக்தர்கள் வருகின்றனர். இங்கு நடக்கும் பிரபலமான மாங்கல்ய பூசைக்கு ஆயிரக்கணக்கான இளம் பெண்கள் வருகின்றனர். அவர்கள் தங்களுக்கு நல்லபடி திருமணமாகவும், நற்பேறு கிட்டவும் வேண்ட வருகின்றனர்.  
இந்தத் திருவிழா மீனத்தில் (மார்ச், ஏப்ரல்) மிருகசீரிடம் நட்சத்திரத்திலிருந்து 11 நாட்கள் நடக்கும். பூரம் திருவிழா குறித்து 16 ஆம் நூற்றாண்டின் துவக்க தசாப்தங்களின் கோழிக்கோடு பல்கலைக்கழகத்தின் ஓலைச் சுவடிகளில் உள்ளது என்பதை நிரூபிக்க சான்றுகள் உள்ளன. திருவிழாவுக்கு மாநிலத்தின் பல்வேறு பகுதிகளிலிருந்தும் அங்கடிபுரத்துக்கு மக்கள் செல்கின்றனர்.  
யானைகள், நாதசுவரம், செண்டை மேளம் ஆகியவற்றுடன் 'ஆறாட்டு' என்ற புனித நீராட்டுக்காக பாகவதியின் சிலை கருவறைக்கு வெளியே யானை மீது எடுத்துச் செல்லப்படுகிறது. இந்த 'ஆறாட்டு' விழா 10 நாட்கள் தொடரும். ஊர்வத்துக்கு வெளியே எடுக்கப்படும், தெய்வத்தை அருகிலிருந்து பார்க்கும் பொருட்டு சாலையின் இருபுறமும் ஆயிரக்கணக்கான மக்கள் வரிசையாக நின்று பார்ப்பர். இதை 'பூரப்புறப்பாடு' என்று அழைப்பர். இந்த விழாவின் முக்கிய நிகழ்வான ஆறாட்டு. ஆகும். இது 21 முறை செய்யப்படுகிறது, காலையில் ஒருமுறை, மாலையில் ஒரு முறை என தொடர்ந்து, பத்து நாட்களும், அடுத்து இறுதி ஆரட்டு பதினொன்றாம் நாள் மாலை நடக்கும். பத்தாம் நாள் (ஏப்ரல் 21) மாலை பள்ளிவேட்டை நடக்கும்.  
பூரம் நாளின் நள்ளிரவில், வரும் வள்ளுவநாடு இராச்சியத்தின் வள்ளுவக்கோனாதிரியும், பானா சமூகத்தின் தலைவர் மலாயங்குட்டி என இருவரும் பல்லக்கில் பூரம் மைதானத்திற்கு வரவர். இருவருக்கும் இடையே ஒரு சடங்கு சந்திப்பு நடக்கும். இது பனந்தே வரவு என்று அழைக்கப்படுகிறது. இது சமய நல்லிணக்கத்தையும், பழங்குடித் தலைவரால் அரசருக்கு கடந்த காலங்களில் செய்த உதவியையும் நினைவுகூர்கிறது. பன்னிரண்டாம் நாள், காலை முதல் மாலை வரை நாட்டுப்புற கலை வடிவமான சாவித்துகளி நிகழ்த்தப்படும். மேலும் விழா தாட்களில் ஓட்டன் துள்ளல், சாக்கைக் கூத்து, பாடகோம், நங்கியர் கூத்து, தயாம்பகா, மேளம் போன்ற கலாச்சார நிகழ்வுகள் நிகழ்த்தபடுகின்றன. நாட்டுப்புற கலை வடிவமான பூதன் திருவிழா நாட்களில் கோயில் வளாகத்தில் நிகழ்த்தபடுகிறது.
# எழுமாந்துருத்து

**எழுமாந்துருத்து** (மலையாளம் : എഴുമാന്തുരുത്ത് ) என்பது ஒரு சிறு " துருத்து " அதாவது கதுதுருதி நகரத்திற்கு மேற்கே 8 கி.மீ. தொலைவில் அமைந்துள்ள ஒரு தீவு. இது கேரளத்தின் கோட்டயம் மாவட்டத்தில் அமைந்துள்ளது. இது கதுதுருதி கிராம பஞ்சாயத்தின் மக்கள் நெருக்கமுள்ள பகுதியாகும்.  
இரண்டு சதுர கிலோமீட்டர் பரப்பளவு கொண்ட இத்தீவின் மக்கள் தொகை சுமார் 3,500 ஆகும். இது பிரதான நிலப்பகுதியான எழுமாந்துருத்து மற்றும் சிறிய துருத்தான புலிதுருத்து என்ற மற்றொரு சிறிய துருது ஆகியவற்றை உள்ளடக்கிய இரட்டை "துருத்து"கள் ஆகும். இப்பகுதியின் அருகில் கிழக்கில் புகழ்பெற்ற அயம்குடியும், மேற்கில் "முண்டார் எஸ்டேட்" என்று அழைக்கப்படும் மேல் குட்டநாட்டின் பிரபலமான நீர்நிரம்பிய இடமாகும். எழுமாந்துருத்தின் மக்களில் 90% விவசாயத் தொழிலாளர்களும், சிறு, நடுத்தர விவசாயிகளாவர்.  
அருகிலுள்ள நகரமான தலயோலபரம்புவிலிருந்து 5 கி.மீ. சாலை வழியாகவோ அல்லது கதுதுருதி நகரத்திலிருந்து நேராகவோ எழுமாந்துருத்துவை அடையலாம். அருகிலுள்ள தொடருந்து நிலையம் கதுதுருத்தி தொடருந்து நிலையம் . இது சுமார் 6 கி.மீ.. தொலைவில் உள்ளது நீண்ட காலத்திற்கு முன்பு, இப்பகுதி ஆறுகளால் சூழப்பட்டதாக இருந்தது. இப்போது அனைவரும் சாலை வழியாகவே செல்லலாம்.
# எழுமாந்துருத்து

## தொன்மம்

எழுமாந்துருத்து அதன் தோற்றம் குறித்து நன்கு அறியப்பட்ட வரலாற்றைக் கொண்டுள்ளது. 18-19 ஆம் நூற்றாண்டில் திப்பு சுல்தான் மலபார் பகுதியில் படையெடுத்ததன் காரணமாக, பாலகாட்டின் பிராமணர்களும் அங்கிருந்த வீரர்களும் தெற்கே ஓடிவிட்டனர். அவர்களில், சில குடும்பங்கள் இந்த சிறிய பகுதியில் குடியேறின. ஒரு நம்பூதிரிபாட்டில் தெய்வீக சக்திகள் கொண்டவராக நம்பப்பட்டார். அவர் அருகிலுள்ள ஆற்றில் அதிகாலையில் குளிப்பது வழக்கம். ஒரு நாள் அவர் செல்லும் வழியில் ஒரு மா மரம் சாய்ந்து விழுந்தது. அவர் மூன்று முறை "எழுமாவே" என்று முணுமுணுத்தார்.  
"எழு" என்றால் எழுந்து நிற்கவும் என்றும், "மாவ்" என்றால் மலையாளத்தில் மா மரம் என்றும் பொருளாகும். இதற்கு பிறகு மா மரம் எழுந்து நின்று நம்பூதிரிபாட்டுக்கான வழியை விட்டது. அதன்பிறகு, இந்த இடம் எழுமாந்துருத்து என்றும், நம்பூரிபாட்டின் வீடு எழுமாவில் மனா என்றும் அழைக்கப்பட்டது. "எழு" என்பதன் சரியான பொருள் ஏழு, எனவே எழுமந்துருத்து என்றால் ஏழு மா மரங்களின் தீவு என்று பொருள். முந்தைய கூற்று மக்களின் நம்பிக்கை மட்டுமே ஆகும். புராணத்தின்படி, பாண்டவர்கள் தங்கள் பன்னிரண்டு ஆண்டுகளில் "அஞ்ஞாதவாசம்" செய்த காலத்தில் இந்த இடத்தின் வழியாக பயணம் செய்ததாகக் கூறப்படுகிறது. ஆற்றைக் கடப்பதற்காக அவர்கள் கட்டிய கல் பாலமானது வடக்குப் பக்கமான கரியாறு ஆற்றின் அடியில் உள்ளது என்று கூறப்படுகிறது.
# ஐசீனியா பெட்டிடா

**ஐசீனியா பெட்டிடா** (*Eisenia fetida*) எனும் மண்புழுவானது பல்வேறு பெயர்களால் அறியப்படுகிறது. இதன் பொதுவான பெயர்களாக சிவப்பு புழு, **மீன் புழு,** **புலி புழு, தூண்டி புழு** என்பதாகும். இந்த மண்புழு இனம் மக்குகின்ற கரிம பொருளை உண்ணும் தன்மையுடையது. இந்த புழுக்கள் அழுகும் தாவரங்கள், உரம் மற்றும் உரம் ஆகியவற்றில் செழித்து வளர்கின்றன. இவை மேல்மட்ட வகைப் புழுக்களாகும். இந்த புழுக்கள் பண்பில் *லும்ப்ரிகஸ் ரூபெல்லஸை* ஒத்திருக்கின்றன.  
புழுக்கள் தங்களை முன்னோக்கி அல்லது பின்னோக்கி தள்ளுவதற்காகத் தசைகளைச் சுருக்கி, அருகிலுள்ள பரப்புகளைப் பிடித்து நகர்ந்து செல்லும். இதற்கு உடலில் காணப்படும் சீட்டாக்கள் எனும் முள்முடிகள் உதவிபுரிகின்றன.
# ஐசீனியா பெட்டிடா

## உயிரியல்

*ஐ பெட்டிடா* புழுக்கள் வீடு மற்றும் தொழிலக கரிம கழிவுகளை மண்புழு உரமாகத் தயாரிக்கப் பயன்படுகின்றன. ஐரோப்பாவைப் பூர்வீகமாகக் கொண்ட இப்புழுக்கள் அண்டார்டிக்காவைத் தவிர மற்ற எல்லா கண்டங்களிலும் அறிமுகப்படுத்தப்பட்டுள்ளன. தற்போது இந்தியா, உகாண்டா மற்றும் மியான்மாரில் சோதனை அடிப்படையில் கழிப்பறை கழிவுகளை உரமாக்கும் தொழில்நுட்பத்தில் இப்புழுக்கல் பயன்படுத்தப்படுகிறது.  
*ஐ பெட்டிடா* இயற்கையான பாதுகாப்பினை பெற்றுள்ளன. உடற்குழித் திரவத்தில் காணப்படும் உடற்குழிச் செல்கள் லைசெனின் எனும் புரதம் ஒன்றினைச் சுரக்கின்றன. இந்த புரதம் உயிரியின் உள்ளே நுழையும் எதிரி செல்களை துளைக்கும் தன்மையுடையது. அந்நிய செல்களில் காணப்படும் ஸ்பிங்கோமைலினை அடையாளம்கண்டு அச்செல்களில் துளை ஏற்படுத்தி அழிக்கின்றன. (லைசெனின் *பி. மெகாட்டேரியம்* உள்ளிட்ட செல் சுவர்களில் ஸ்பிங்கோமைலின் இல்லாத உயிரினங்களிலும் பாதிப்பு ஏற்படுத்தவல்லது. இருப்பினும் நச்சினை செயல் இழக்கும் செயல் முறை அறியப்படவில்லை).
# ஐசீனியா பெட்டிடா

## சுயபாதுகாப்பு

இந்தப் புழுவினைக் கவனமின்றி கையாளும்போது, மூக்கைத் துளைக்கும் மனம் வெளியேறும். இதுவே இந்த இனத்திற்குப் பெயர் வரக் காரணமாக அமைந்தது. பெட்டிட்டா என்பது “துர்நாற்றமுடைய" எனப் பொருள்படும். இது மறைமுகமாக எதிரிகளிடமிருந்து தற்காத்துக்கொள்ளும் தன்மையினை அளிக்கின்றது.
# ஐசீனியா பெட்டிடா

## தொடர்புடைய இனங்கள்

*ஐ பெட்டிடா* என்பது *ஐ ஆண்ட்ரியுடன்* நெருக்கமாகத் தொடர்புடையது. இது *ஐ. ஆண்டெரி* என்றும் குறிப்பிடப்படுகிறது*.* இந்த இரண்டு இனங்களையும் வேறுபடுத்தி அரிய எளிய வழியாக *ஐ* *பெட்டிடா* சில நேரங்களில் வெளிறிய நிறத்தில் இருக்கும். இவை இரண்டும் தனித் தனி இனங்கள் என்பதை மூலக்கூறு பகுப்பாய்வுகள் உறுதிப்படுத்தியுள்ளன. மேலும் இனப்பெருக்க சோதனைகள் மூலம் கலப்பினங்களும் உருவாக்கப்பட்டுள்ளன.
# ஐசீனியா பெட்டிடா

## இனப்பெருக்கம்

மற்ற மண்புழு இனங்களைப் போலவே, ஐ பெட்டிடாவும் இருபால் உயிரியாகும். இருபுழுக்கள் இணைந்து இனப்பெருக்கம் மேற்கொள்வதைச் சாத்தியமாக்குகின்றன. இரண்டு புழுக்கள் கிளைடெல்லம் எனப்படும் புணர்வளைத் தடுப்பு பகுதியில் இணைகின்றன. இப்பகுதியில் புழுக்களின் இனப்பெருக்க உறுப்புகள் காணப்படும். தடித்த வெளிறிய வண்ணமுடையப் பகுதிகளாக உள்ளன. இணையும் இரண்டு புழுக்களும் விந்தணுக்களை ஒன்றுக்கு ஒன்று பரிமாறிக்கொள்கின்றன. இப் புழுக்கள் ஒவ்வொன்றும் பல முட்டைகளைக் கொண்ட புழுக்கூடுகளைச் சுரக்கின்றன. இந்த புழுக்கூடுகள் எலுமிச்சை வடிவில், வெளிர் மஞ்சள் நிறத்தில் காணப்படும் இவை, முதிர்ச்சியடையும் போது பழுப்பு நிறமாக மாறும். இந்த புழுக்கூடுகளை நாம் வெறும் கண்களாலே காணலாம்.
# 2,4,5-மூவைதராக்சி ஆம்பெட்டமைன்

**2,4,5-மூவைதராக்சி ஆம்பெட்டமைன்** ( *2,4,5-Trihydroxyamphetamine*) என்பது C<sub>9</sub>H<sub>13</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். 2,4,5 – டிரையைதராக்சி ஆம்பெட்டமைன் என்ற பெயராலும் அழைக்கப்படும் இச்சேர்மம் ஒரு நரம்பு வழி நச்சாகும். மெத்திலீன் ஈராக்சி மெத் ஆம்பெட்டமைனின் வளர்சிதை மாற்ற பொருள் என்று இச்சேர்மம் கருதப்படுகிறது. 3,4-மெத்திலீன் ஈராக்சி ஆம்பெட்டமைனை வளைய ஐதராக்சிலேற்றம் செய்வதனால் 2,4,5-மூவைதராக்சி ஆம்பெட்டமைன் கிடைக்கிறது.  
குறுகிய கால சிகிச்சைக்குப் பின்னர் மூளையின் பின்புற மேட்டில் டிரைப்டோபன் ஐதராக்சிலேசு என்ற நொதியின் செயல்பாட்டை 54% குறைப்பதாக ஓர் ஆய்வு தெரிவிக்கிறது. முன்புற மூளையில் டைரோசின் ஐதராக்சிலேசு நொதியின் செயல்பாட்டை இச்சேர்மம் கணிசமாகக் குறைப்பதாக மற்றொரு ஆய்வு தெரிவிக்கிறது.
# கோசியார் சிங் தாகியா

**கர்ணல் ஹோசியார் சிங்** (பவீச (**Colonel Hoshiar Singh Dahiya**), (5 மே 1937 – 6 டிசம்பர் 1998) இந்திய இராணுவ அதிகாரி ஆவார். இவர் 1971 இந்திய பாகிஸ்தான் போரின் போது, மேஜர் அதிகாரியாக இருந்த இவர், பஞ்சாப் எல்லையில், பாகிஸ்தான் படைகளுக்கு எதிராக இவர் ஆற்றிய வீர தீர செயல்களை பாரட்டும் விதமாக இந்தியக் குடியரசுத் தலைவரிடமிருந்து, இந்திய இராணுவத்தின் உயரிய பரம் வீர் சக்கரம் விருது பெற்றவர்.
இவர் ஜாட் சமூகத்தைச் சேர்ந்தவர்
# கோசியார் சிங் தாகியா

## இதனையும் காண்க

- பரம் வீர் சக்கரம் விருது பெற்றவர்கள்
- இந்திய-பாகிஸ்தான் போர், 1947 - 1948
- இந்திய சீனப் போர், 1962
- இந்திய-பாகிஸ்தான் போர், 1965
- இந்திய-பாகிஸ்தான் போர், 1971
- கார்கில் போர், 1999
# அன்வரா தைமூர்

**சையதா அன்வரா தைமூர்** (*Anwara Taimur*)(24 நவம்பர் 1936-28 செப்டெம்பர் 2020) ஓர் இந்திய அரசியல்வாதி ஆவார். இவர் 1980ஆம் ஆண்டு திசம்பர் 6 முதல் 1981ஆம் ஆண்டு சூன் 30 வரை இந்திய மாநிலமான அசாமின் முதலமைச்சராக இருந்தார். இவர் 2020ஆம் ஆண்டு செப்டம்பர் 28 அன்று ஆத்திரேலியாவில் இறந்தார்.
# அன்வரா தைமூர்

## அரசியல் வாழ்க்கை

அன்வாரா 1956ஆம் ஆண்டில் ஜோர்ஹாட்டின் டெபிச்சரன் பாருவா பெண்கள் கல்லூரியில் பொருளாதாரத்துறையில் விரிவுரையாளராக பணியாற்றினார். 1972, 1978, 1983 மற்றும் 1991ஆம் ஆண்டுகளில் அசாம் சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 1988ஆம் ஆண்டில் இவர் இந்திய நாடாளுமன்றத்தின் மாநிலங்களவை உறுப்பினராகப் பரிந்துரைக்கப்பட்டார். 1991ஆம் ஆண்டில் இவர் அசாமின் விவசாயத்துறைக்கு அமைச்சராக நியமிக்கப்பட்டார்.  
இவர் அசாமின் இந்திய தேசிய காங்கிரசு கட்சியின் தலைவராகவும், அகில இந்திய காங்கிரசு குழுவின் உறுப்பினராகவும் இருந்தார்.  
அசாம் வரலாற்றில் முதலமைச்சராகிய முதல் பெண் மற்றும் ஒரே முஸ்லிம் இவர் தான். இந்திய வரலாற்றிலும் எந்தவொரு மாநிலத்தின் முதலமைச்சராக இருந்த ஒரே முஸ்லிம் பெண் முதலமைச்சர் இவர் தான். இவரது ஆட்சிக் காலம் 1980ஆம் ஆண்டு திசம்பர் முதல் 1981ஆம் ஆண்டு சூன் வரையிலானது. இந்தியாவில் குடியரசுத் தலைவர் ஆட்சியினால் இவரது அரசு ஆறு மாதங்களில் முடிவடைந்தது. 1983ஆம் ஆண்டு முதல் 1985ஆம் ஆண்டு வரை காலகட்டத்தில் இவர் அசாம் மாநிலத்தின் பொதுபணி துறை அமைச்சராக இருந்தார்.  
இவர் 2011ஆம் ஆண்டில் அகில இந்திய ஐக்கிய ஜனநாயக முன்னணியில் சேர்ந்தார்.
# அன்வரா தைமூர்

## கல்வி

அன்வரா அலிகர் முஸ்லிம் பல்கலைக்கழகத்தில் பொருளாதாரத்தில் பட்டம் பெற்றுள்ளார்.
# அன்வரா தைமூர்

## சர்ச்சை

2019ஆம் ஆண்டு சூலை 30 அன்று வெளியிடப்பட்ட தேசிய குடிமக்கள் பதிவேட்டின் (என்.ஆர்.சி) இறுதி வரைவில் இவரின் பெயர் சேர்க்கப்படவில்லை.